Diari Oficial de la Generalitat Valenciana


Sumari del DOGV 6283, del 07-06-2010 (2010/6164)

Notificació de la sentència dictada en el judici ordinari número 1466/2008.
---------------------------------------------------------------------------

### Dades del document

Número de DOGV
:   6283

Data del DOGV
:   07-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6164


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici ordinari número 1466/2008. [2010/6164]  
Judici ordinari 001466/2008  
Part demandant: Alan Bernard Clarke i Sandra Dawn Clarke.  
Part demandada: Terence William Laming.  
Sobre: ordinaris.   
En el judici a què es fa referència s'ha dictat la resolució que té el text que, literalment, és com segueix:   
«Dispositiva  
Estime de forma íntegra la demanda interposada per Alan Bernard Clarke i Sandra Dawn Clarke, representats pel procurador dels tribunals Ramón Miguel Amorós Lorente i defensat per la lletrada la senyora Ferrández Amorós, contra Terence William Laming, en situació de rebel·lia processal, declare que els demandants van adquirir, en data no determinada però que, en qualsevol cas, cal situar-la al mes de setembre de 1998, la propietat de la quarta part indivisa de la següent finca que es dirà; per raó del contracte privat de compravenda celebrat entre els demandants compradors i el demandat venedor de forma deguda (verbal escrita) desconeguda i en data indeterminada, però en tot cas anterior al 30 de juny de 1992, per un preu total de 12.500 lliures esterlines que ha sigut pagat mitjançant l'emissió i el cobrament de tres xecs: el primer, número 730622, de 3.500 lliures esterlines, realitzat el 27 de setembre de 1991; el segon, número 730628, de 4.500 lliures esterlines, realitzat el 24 de desembre de 1991; i el tercer, número 730629, de 4.500 lliures esterlines, realitzat el 27 de desembre de 1991.  
Igualment, condemne el demandat a l'atorgament de la corresponent escriptura pública per la qual s'eleve a públic l'esmentat contracte privat de compravenda que va tindre per objecte la transmissió del domini de la quarta part indivisa de la finca següent: «número vint-i-nou. Bungalou a la segona planta, marcat comercialment com setze B; és el darrer d'aquesta planta començant per l'est, amb façana al nord; té una superfície construïda de setanta-huit metres noranta-nou decímetres quadrats, amb una terrassa coberta de nou metres vint-i-huit decímetres quadrats i una altra lliure de huit metres noranta-nou decímetres quadrats, té l'accés comú amb el bungalou número catorze B, catorze A i setze A distribuït en diverses dependències i serveis; i confronta: a la dreta entrant, vial de la urbanització; a l'esquerra, element número vint-i-huit (comercial catorze B); al fons, jardí de l'element número tretze (comercial vint-i-cinc) de la planta baixa».   
Finca registral número 26.730 del Registre de la Propietat número 1 de Torrevieja.  
Condemne la part demandada al pagament de les costes processals.   
Notifiqueu aquesta sentència a les parts i feu-los saber que contra aquesta sentència es pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat d'interposar-hi recurs, i amb la indicació dels pronunciaments que s'impugnen.   
Aquesta notificació es realitzarà, quant al demandat rebel, personalment, de la forma que estableix l'article 161 Llei d'Enjudiciament Civil. Però si el demandat es trobara en parador desconegut, la notificació es farà mitjançant edictes.   
Aquesta és la meua sentència, definitivament jutjant en aquesta instancia, que pronuncie, mane i firme, Rafael Ruiz Giménez, magistrat jutge titular del Jutjat de Primera Instància número 3 de Torrevieja.   
Atés que es desconeix el domicili o la residència actuals de la part demandada, mitjançant la provisió de 2 de novembre de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació.  
Torrevieja, 18 de març de 2010.- La secretària judicial: Ana M.ª Lacalle Espallardó.